Togarar við bryggju í Reykjavík . Ekki er útlit fyrir að landfestar verði leystar fyrr en eftir viku.mbl.is / Árni Sæberg Starfsgreinasamband Íslands mótmælir harðlega aðgerðum LÍÚ um að hvetja sína félagsmenn til þess að halda fiskiskipaflotanum í landi um óákveðinn tíma til að knýja á um viðræður við stjórnvöld um frumvörp til laga um stjórn fiskveiða og veiðigjald . Í huga SGS er um ólögmætar aðgerðir að ræða þar sem þær fela í sér brot á 17. gr. laga nr. 80 / 1983 um stéttarfélög og vinnudeilur . Það er mikil hætta á því að þessar aðgerðir LÍÚ muni koma illa við landverkafólk , en tilbúinn hráefnisskortur mun leiða til vinnslustöðvunar , “ segir í frétt á vef Starfsgreinasambandsins . „ Nú þegar eru þessar aðgerðir farnar að hafa áhrif á vinnslu í nokkrum fyrirtækjum og er óljóst hvort fiskvinnslufólk muni verða fyrir tekjuskerðingu . LÍÚ hefur upplýst að starfsfólk verði tryggt laun samkvæmt kjarasamningum á meðan á aðgerðum stendur , en það er rétt að minna á að tekjur fiskvinnslufólks eru samsettar af grunnlaunum annars vegar og bónusgreiðslum hins vegar . Eins og staðan er núna er aldeilis óvíst hvort fiskvinnslufyrirtæki muni greiða öll laun á meðan á þessum aðgerðum stendur . “ Starfsgreinasambandið mun fylgjast grannt með áhrifum þessara aðgerða og meta hvort þær muni þýða tekjutap fyrir félagsmenn . SGS í samvinnu við ASÍ áskilur sér rétt til málshöfðunar til heimtu skaðabóta og sekta ef þessar aðgerðir munu hafa áhrif á tekjur okkar félagsmanna . Samkvæmt upplýsingum frá Starfsgreinasambandinu nú fyrir skömmu kom fram að áhyggjur beindust að því að útgerðarfyrirtækin sem reka fiskvinnslur myndu ekki greiða bónusgreiðslur ofan á grunnlaunin . Eins er dæmi um að sumarstarfsmenn hafi öðlast fast ráðningarsamband og þar með ekki svokallaða kauptryggingu sem tryggir viðkomandi laun í hráefnisskorti . Óvitað er þó hvort þeir fái laun eigi að síður , eins og útvegsmenn hafa sagt að verði gert þrátt fyrir veiðistöðvun .